google/wiki40b huggingface dataset:
Strekkfilmmaskin

Strekkfilmmaskin er en maskin som benyttes til å emballere gods – primært på pall. Normalt fungerer det slik at maskinen står stille mens selve pallen med godset roterer rundt. Alternativt kan godset stå stille mens maskinen roterer rundt godset. Forskjellen på disse to maskintyper er stabiliteten på godset. Dersom du har et ustabilt gods vil det anbefales valgt en maskin hvor godset står stille og selve maskinen roterer. Strekkfilmmaskiner leveres med en rekke tilleggsfunksjoner slik som stabiliseringsplate, toppark og motorisert forstrekk. Norske leverandører av slike maskiner er H. Clausen AS og Pall-Pack AS.
Innen landbruk emballeres rundballer (høyballer) på en lignende måte (for å kunne lagres utendørs), se rundballepakker.
Kenneth Lonergan

Teater

Lonergans første teatersuksess kom med stykket This is Our Youth (1996). I 1999 skrev han The Waverly Gallery, basert på galleriet til bestemoren hans i Greenwich Village, noe som ga han en nominasjon til Pullitzerprisen for drama. I 2002 skrev han Lobby Hero. Skuespillet hans The Starry Messenger hadde premiere Off-Broadway i 2009 med hans kone J. Smith-Cameron og Matthew Broderick i hovedrollene.

Film

Lonergans startet filmkarrieren sin som manusforfatter for Analyze This (1999). Han fikk deretter i oppdrag å skrive manus for The Adventures of Rocky and Bullwinkle (2000).
Lonergan skrev og regisserte filmen You Can Count On Me i 2000, med Martin Scorsese som eksekutiv produsent, og vant flere priser for beste manus. Han var medforfatter på manuset for Gangs of New York (2005). I 2005 begynte innspillingen av hans andre film der han både var manusforfatter og regissør, Margaret, med Anna Paquin og Matt Damon i hovedrollene. Filmen var imidlertid i postproduksjon i over fem år siden Lonergan, produsentene og klippansvarlige ikke ble enige om hvordan filmen skulle klippes, noe som førte til flere rettslige tvister før filmen til slutt ble utgitt i 2011.
Lonergan skrev og regisserte Manchester by the Sea (2016) som høstet god kritikk da den ble sluppet. Han ble nominert til to Golden Globes under den 74. Golden Globe-utdelingen for arbeidet med filmen (beste regi og beste manus).
Denis Tsjerysjev

Landslaget

14. november 2012 fikk han sin første landskamp for Russland mot USA.
Han ble tatt ut i Russlands tropp til VM i fotball 2018 i Russland.
14. juni 2018 scoret han sine to første landslagsmål for Russland mot Saudi-Arabia.
Sott

Sott er en eldre betegnelse på indre sykdom i motsetning til å få en skade. Betegnelsen ble gjerne brukt om alvorlige eller dødelige sykdommer. Eksemplesvis «svinnsott», som var navnet for tuberkulose, eller om epidemisk sykdom, farsott. Uttrykket død på sotteseng var en måte å uttrykke sottedød. Den gamle betegnelsen for blodmangel (anemi), var bleksott, og det ennå brukte uttrykk for gulfarging pga. lever- og gallesykdommer tilsvarende: gulsott. Vattersott kalles for ødemer i dag.
She's a Great Dancer

She's a Great Dancer er en musikk-EP med Beranek, utgitt i 1985. EP-en inneholder filmmusikken fra filmen Galskap!.
Norsk RegnskapsStiftelse

God skikk

I Regnskapsloven §4-6 heter det at "Registrering av regnskapsopplysninger og utarbeidelse av årsregnskap skal foretas i samsvar med god regnskapsskikk" og i bokføringsloven §4 punkt 10 at "Bokføring, spesifikasjon, dokumentasjon og oppbevaring av regnskapsopplysninger skal skje i samsvar med god bokføringsskikk". Dette er en form for rettslig standard som skal fungere som en rettesnor for regnskapsfører når loven er for vagt formulert, eller den ikke omhandler ett spesifikt tema. Loven angir derfor rammene og hovedprinsippene som skal følges, mens standardene gir konkrete anvisniger for snevrere spørsmål.
Leif Wolfberg

Andre verdenskrig

I 1942 forsøkte han å flykte til Sverige, men  ble sendt tilbake til Norge av den svenske lensmannen («landsfiskalen»). (Ulstein skriver at dette var våren 1942, men beslutningen om utvisning fra Sverige er datert 14. april 1941.) Wolfberg ble 3. april 1942 arrestert da han dultet bort i en SS-soldat på gaten og senere samme år sendt til Kvænangen for å bygge snøskjermer. 26. november 1942 ble han deportert med «Monte Rosa» til Auschwitz. I Auschwitz var syk og svak og sto han i fare for å bli sendt i gasskammeret, men ble hjulpet på fote av Assor Hirsch fra Trondheim. Han ble senere plukket ut til orkesteret i Birkenau. Ved nyttår 1944-1945 ble han sammen med flere tusen sendt fra Birkenau til Sachsenhausen. Kartotekkortet hans ble endret slik at han ble klassifisert som nordmann med fornavnet Leif (ikke fødenavnet Leiba), og Wolfberg kom da som en av få jøder med i De hvite bussene først til Neuengamme og deretter via Danmark til Sverige 28. april 1945.
Han avga forklaring til forhørsretten i Oslo i 1946 og anslo der at av 200-250 fanger om bord i Monte Rosa var 30-40 jøder.
Bildesigner

Tradisjonell metode

Bildesignere var gjerne utdannet tegnere, eller skulptører. En begynte med kullstift og skisseblokk. Siden ble det bygget en modell i leire. Leiremodellen ble så avstøpt for å gi formen til stålpressplatene som skulle forme karosseriplatene i bilene.

Moderne metode

I dag er bildesign en egen utdannelse. Metoden er fortsatt skisseblokk i første omgang, men deretter benyttes DAK/DAP-dataverktøy som lager en digital modell. Digitalmodellen brukes direkte til å styre produksjonsmaskinene.
I Norge er det et fåtall bildesignere. Einar Hareide, Katinka von der Lippe og Arild Tjomsland er gjengangere innen norsk bildesign. Utenlands har vi norske Per Ivar Selvaag, som blant annet har jobbet som sjefdesigner for konseptbiler hos franske Peugeot.
Kunsten å vere neger

Kunsten å vere neger er en satirisk bok av Are Kalvø, utgitt av Det Norske Samlaget i 1996. Boken tar opp nordmenns syn på utlendinger, og er lagt opp som en ironisk lærebok som tar sikte på å lære utlendinger hvordan de skal oppføre seg for å bli aksepterte av innfødte nordmenn. Boka setter det fremmedkulturelle synet til gjennomsnittsnordmannen på spissen, og gir en oppvekker i holdninger og fordommer.

Boken hadde som vedlegg en CD med sangene Jeg har sett en negermann, Skopusser'n, Bo-bo brasilianer og Noen barn er brune, den siste innspilt av Beranek.
Ronco sopra Ascona

Ronco sopra Ascona er en kommune i distriktet Locarno i kantonen Ticino i Sveits. Kommunen har et folketall 676 (fra desember 2009) og dekker et areal på 5 km2 på nordsiden av innsjøen Lago di Maggiore.
Den opprinnelige bondelandsbyen utviklet seg utover på 1900-tallet til å bli en kunstnerlandsby, men også et fristed for tyske flyktninger fra nasjonalsosialistene. Blant de som slo seg ned i byen, og senere blitt begravet der, er forfatteren Erich Maria Remarque og hans hustru, skuespilleren Paulette Goddard og filmregissøren Kurt Hoffmann (1910–2001).
Maleren Antonio Ciseri ble født i byen 25. oktober 1821.
Knurr

Beskrivelse

Knurren kan bli inntil 60 cm lang og 1,2 kg. Hodet er høyt og kroppen smalner bakover mot halefinnen. Brystfinnene er kortere enn bukfinnene. Den har benknuter langs sidelinjen og ved basis av ryggfinnene. Fargen kan variere fra grå til brun, men buken er alltid lys. Knurren ligner på rødknurr men kan skilles fra den på benknutene og de korte brystfinnene.

Adferd

Knurren er en bunnfisk som liker seg på sandbunn, men finnes også på mudder- og steinbunn. De fremste to-tre finnestrålene i bukfinnene er frie og bevegelige, og smakssensorene ytterst på finnestrålene benyttes under næringssøk på bunnen. Om natten kan knurren svømme pelagisk nær overflaten på jakt etter mat. Man finner den vanligvis fra 10 til 150 meters dyp.
Under gytingen i april-august gyter hver hunn inntil 300 000 egg som klekkes  etter omtrent fem døgn. Yngelen lever pelagisk til de er 3 cm lange og blir deretter bunnlevende.
Knurren lever av krepsdyr, mangebørsteormer og småfisk.
Navnet knurr kommer av at den lager en markant knurrende lyd ved hjelp av sammentrekninger i svømmeblæren om den føler seg truet.

Utbredelse

Knurren finnes i tempererte havområder. I østlige deler av Atlanterhavet, fra Madeira og nordover til Norge og Island. I vestlige deler av Østersjøen og i Middelhavet og Svartehavet.
I Norge er knurren vanlig langs kysten nord til Trondheim, men finnes også videre nordover til Finnmark.

Økonomisk betydning

Kjøttet er velsmakende, hvitt og fast. I Norge foregår ikke nevneverdig kommersielt fiske etter knurr – den blir i hovedsak fisket som bifangst i trål eller på line. Ellers i Europa, fortrinnsvis på kontinentet, bedrives mindre kommersiell fiske av arten.
Borgarnes

Historie

Borgarnes er først nevnt i Egils saga, men i sagaen blir stedet omtalt som Digranes. Den første til å bosette seg der var Grani. Han var mannskap på samme båt som Skallagrímur, som var den første godseier og bosetter i Borgarfjörðurområdet. Det finnes lite informasjon om bosetting i Borgarnes fra tiden etter Grani og fram til 1800-tallet.
Rett etter at Island ble gitt selvstyre av det danske handelsmonopolet oppsto det et stort behov for en handelsplass i området, og danskekongen ga hjemmel for å bruke Borgarnes som en handelsplass i 1861.
Den første bygningen som ble reist i Borgarnes var en hermetikkfabrikk. Den ble bygget i 1857, men ble revet bare få år senere. Et handelsbygg ble reist i 1877, og noen få år senere begynte bosettingen i Borgarnes for alvor.
I 1913 ble Borgarnes offisielt en by med navnet Borgarneshreppur, men fikk endret navn til Borgarnesbær i 1987. Noen få år senere, i 1994, ble Borgarnesbær slått sammen med Hraunhreppur, Norðurárdalshreppur og Stafholtstungnahreppur under navnet Borgarbyggð. De brukte da Borgarnes' segl og kontorlokaler. I 1998 ble også Álftaneshreppur, Borgarhreppur og Þverárhlíðarhreppur en del av Borgarbyggð.

Næringsliv

Kaupfélag Borgfirðinga (KB) ble stiftet i 1904 som et gjensidig selskap. Det var den største arbeidsgiveren i Borgarnes i det 20 århundre. På samme vis som de fleste lokale gjensidige selskap på Island hadde Kaupfélag Borgfirðinga butikker, supermarkeder, bensinstasjoner, slaktehus, meieri, bakeri og lignende under sitt navn. KB hadde også aksjeandeler i mange andre fabrikker og selskap i Borgarnesområdet og andre steder på Island. Mot slutten av 1900-tallet begynte selskapet å gå dårligere, og det ble endret til et holdingselskap som fikk navnet KB Borgarnesi EHF.
Borgarnes er i dag et handelssenter for store deler av vestre Island. Byen har i dag primært servicenæringer som retter seg mot folk som reiser fra Reykjavík, bønder og folk som eier sommerhytter i traktene rundt byen, i tillegg til andre typer industri.
Byen har i tillegg en del bedrifter som retter seg mot folks daglige liv, slik som bank, supermarked, detaljsalg og annet. I tillegg er det noe tyngre industri som driver med blant annet stålproduksjon, betong, kjøtt og lakseforedling.

Samferdsel

Den nest største broen på Island, Borgarfjarðarbrú, Borganes' forbindelse til Hringvegur (den islandske ringveien), og forbinder byen med andre deler av landet. Havnen har ikke blitt brukt til transport på mange år, så all transport foregår via landveien.
Vaksdal

Næringsliv

Vaksdal er en typisk industrikommune. De lokale arbeidsplassene består av: industri 20 prosent, bygge- og anleggsvirksomhet/kraft og vannforsyning 32 prosent. Industri er kommunens viktigste næring. Primærnæringen er cirka 3 prosent av arbeidsplassene i 2012. De dominerende bedriftene i kommunen er Norgesmøllene, Felleskjøpet Agri i Vaksdal og Dale A/S i Dale. Bedriftene er de største i kommunen og har til sammen 85 prosent av industrisysselsettingen. Ellers finnes det en del små bedrifter rundt om i kommunen. Vaksdal er også en stor kraftkommune, med en gjennomsnittlig årsproduksjon på 1390 gigawattimer per 2016. Det er totalt 14 kraftverk i kommunen, og noen mindre kraftverk. 
43 prosent av de bosatte yrkestakerne hadde arbeid utenfor kommunen i 2012, 26 prosent i Bergen, 4 prosent i Voss, og 3 prosent i de øvrige nordhordlandskommunene.

Tusenårssted

Kommunens tusenårssted er Skipshelleren. Det er en 7000 år gammel steinalderboplass.
Komputer for alle

Komputer for alle er et norsk magasin som dekker stoffområdene PC, lyd og bilde. Utgiver er Bonnier Publication International. Komputer for alle kommer med 18 utgaver i året.
Pinjar kraftverk

Pinjar kraftverk er et varmekraftverk ved Neerabup utenfor Perth i Vest-Australia, Australia. Det har en installert produksjonskapasitet på 576 MW fordelt på 9 gassturbiner. Det inngår i et kompleks sammen med Neerabup gasskraftverk.
Brenselkilden er naturgass, men anlegget er også i stand til å brenne noe dieselolje. Anlegget ble utbygd med ferdigstillelse i 1989. Operatør er selskapet Verve Energy.
Hunnestadsmonumentet

Hunnestadsmonumentet var, da det var intakt, et storstilt steinmonument fra vikingtiden i Skåne i Sverige. Det besto opprinnelig av åtte steiner, hvorav to var runesteiner og tre var billedsteiner. Monumentet er listet som DR 282 til 286 i Rundatas katalog, og sto opprinnelig ved Hunnestad i Marsvinsholm, nordvest for Ystad.
Monumentet ble første gang beskrevet på 1620-tallet da Ole Worm tegnet av monumentet i forbindelse med utarbeidelsen av sitt verk Monumenta Danica. I 1716 var det fortsatt intakt da Magnus Dublar Rönnou tegnet det av. Johan Göransson utelot av ukjent grunn to av de dekorerte steinene i sitt runologiske verk Bautil. I 1814 fant derimot Nils Henrik Sjöborg monumentet slått i småbiter på et jorde ved Marsvinsholms herregård. Det var ble ødelagt av den svenske adelsmannen Eric Ruuth fra Marsvinsholm, antagelig en gang mellom 1782 og 1786 da herregården gjennomgikk en modernisering.
I dag er to av billedsteinene helt tapt, men en mindre runestein og en billedstein forble uskadd. Den største runesteinen, med bilde av en mann med øks, er satt sammen igjen, og det siste fragmentet ble gjenoppdaget i 1855 rundt 60 meter fra stedet der de andre ble funnet. I 1874 ble de steinene man hadde funnet flyttet til en park i nærheten av Marsvinsholm. I 1913 ble de flyttet til sikker forvaring i Runhallen i Lunds universitets historiska museum. I dag står de tre gjenværende steinene inne i inngangen til museet Kulturen i Lund.

Innskrift

Den første runesteinen (DR 282) er dekorert med et kors. Den ble reist av Æsbern (Ásbjørn) og Tomme til minne av Tommes to brødre, mens den andre (DR 283) ble reist av Æsbern til minne om Tomme.
DR 282
ãsburn × ãuk × tumi × þaiR × sautu × stain × þansi × a(f)[t]iR × rui × auk × laikfruþ × sunu × kunu × han[t]aR
Normalisering:
Æsborn auk Tomi þæR søtu stæin þænsi æftiR Roi auk Lækfrøð, sunu Gunnu HandaR
DR 283
Den eldste av de to runesteinene avbilder en stor mann kledd i en lang frakk og en spiss hjelm eller hatt. Han holder en øks over skulderen. En mulighet er at han kan være medlem av væringkorpset.
ãsburn × snti × stain × þansi × aftiR × tuma × sun × kuna × hantaR × 
Normalisering:
Æsborn satti stæin þænsi æftiR Toma, sun Gunna HandaR

Tolkning

DR 282

Æsbern og Tomme de satte stein denne etter Roi og Lekfrøjd, sønner (til) Gunnar Hand.
DR 283

Æsbern satte stein denne etter Tomme, sønn (til) Gunnar Hand.

Billedsteinene

DR 284
Den eneste bevarte billedsteinen fra Hunnestadsmonumentet viser en kvinne som rir på en ulv og har ormer som tømmer. På grunn av dette er bildet blitt tolket som den mystiske magikyndige jotunkvinnen Hyrrokkin som Snorre Sturlason omtaler kort i Den yngre Edda i forbindelse med Balders død. Hun er således også passende motiv for et gravmonument.
Ulven har forøvrig en manke og spisse ører som likner avbildningen av en ulv på den svenske Tullstorpsteinen (DR 271) og to ulver på Lundasteinen 1 (DR 314). Den andre billedsteinen, den nå tapte DR 285, slik som den er gjengitt i Ole Worms illustrasjon, viser dyret ved siden av en manns maske, og den tredje billedsteinen, den nå tapte DR 286, viser dyret alene.
Ludvig XIV av Frankrike

Barndom

Ludvig XIV ble født 5. september 1638 i Château de Saint-Germain-en-Laye. Sønn av Ludvig XIII og Anne av Østerrike, som hadde vært gift i 23 år da Ludvig kom til verden. Anne hadde før denne tid, opplevd 4 døds-fødsler mellom 1619 og 1631. Derfor ble Ludvig XIV sett på som en gave, og hans fødsel var et mirakel fra Gud. Ludvig XIV ble referert til som «Louis-Dieudonné» (Ludvig den Gud-gitte) og bar den franske arvingstilttelen Dauphin.
Ludvig og moren hadde et unormalt kjærlig forhold fra det som var vanlig på denne tiden. Det franske folket og øyevitner hevdet at dronningen tilbragte all sin tid med sønnen. Begge var svært interessert i mat og teater, som trolig skyldes Ludvigs nære forhold til sin mor. Det kjærlige langtidsforholdet kom frem i dagboken hans:
«Naturen er årsaken for de første båndene som knyttet meg til min mor. Men de nære tilknyttingen som ble skapt senere, grunnet delte egenskaper og interesser, er mye vanskeligere å tære enn de som er skapt av kun blod.»
Eigil Nansen

Familie

Han var sønnesønn av polfareren og humanisten Fridtjof Nansen. Foreldrene var Odd Nansen og Kari Hirch, og han ble født året etter sin farfars død.
Han var gift med Lone Bastholm (f. 1934) fra 1965 til 1969.

Aktivisme

Nansen arbeidet særlig for flyktninger og menneskerettigheter. I 1979 dannet han sammen med Annette Thommessen aksjonskomiteen «En båt for Vietnam» som engasjerte seg for båtflyktninger fra Vietnam. Det kjent bildet av Erling Borgen som holder baby ble årets bilde og aksjonen fikk stort oppmerksomhet. Han medvirket også til etableringen av NOAS. For sitt flyktningearbeid ble han tildelt Leo Eitinger-prisen i 1991. Dette er en menneskerettighetspris som deles ut av Universitetet i Oslo.
Han var formann i Nansenkomiteen. Nansen tente den olympiske ilden på Bislett stadion under Vinter-OL 1952 i Oslo, dette var første gang den olympiske ilden ble tent i et vinter-OL. Fakkelen fikk han overrekt fra Lauritz Bergendahl, som bragte den inn på stadion.
Grunnkretser i Lyngen kommune

Grunnkretser i Lyngen kommune er delområder og grunnkretser som seksjonerer Lyngen kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Karma-kagyu

Karma-kagyü (tibetansk: ཀརྨ་བཀའ་བརྒྱུད; wylie: karma bka'-brgyud) eller kamtsang er en retning innen kagyü-skolen, en av de fire store skolene innen tibetansk buddhisme, og har fått en viss spredning i den vestlige verden.
Linjens åndelige overhode bærer tittelen Gyalwa Karmapa. Karma-kagyü kalles i blant for «svarthattene» (svarthattsekten), noe som henspiller på den svarte kronen som bæres av Karmapa.
Karma-kagyü tilhører vajrayana-grenen av mahayana-buddhismen. Det er en triyana-skole, det vil si at munker og nonner skal holde seg til sine vinaya-løfter, mens lekmenn opprettholder upasaka-løftene. Sekten betoner ikke sølibatet like sterkt som andre retninger innen den tibetanske buddhismen, men verdsetter i stedet forskjellige mystiske bruk. Mange lamaer innen karma-kagyü er gifte.
Karma-kagyü-skolen ble grunnlagt av den første Karmapa, Düsum Khyenpa (1110-1193), som ved sin død erklærte at han skulle reinkarneres som sin egen etterfølger. Dette anses å ha lagt grunnen for tradisjonen med reinkarnerte lamaer i den tibetanske buddhismen, og karma-kagyü-linjen av reinkarnerte lamaer har fortsatt inn i våre dager.
Under mingdynastiet nøt karma-kagyü offisiell støtte fra keiserhoffet, og i 1406 utså Yongle-keiseren den femte Karmapa til «keiserlig lærer» (guoshi 國師). Denne støtte opphørte imidlertid under Jiajing-keiserens regjering.
Siden den 16. Karmapa døde i 1981 har to rivaliserende inkarnasjoner av Karmapa blitt identifisert, noe som har ført til et dypt skisma innen karma-kagyü. Dette er blitt kalt Karmapa-kontroversen.
Sai

Sai er et tradisjonelt blankvåpen ifra Okinawa.

Beskrivelse

Det er et spisst stikkvåpen uten egg og med to lange parerstag (Yoku), som er bøyd forover.

Bruk

Våpenet er vanlig i India, Kina, Indonesia, Malaysia, Thailand og Japan. Våpenet brukes til å stikke med og er glimrende til å parere slag ifra sverd og stokker med, pga utformingen på parerstangen.
Denis Leary

Tidlig liv

Leary ble født i Worcester i Massachusetts, og hans foreldre var irske immigranter. Leary er statsborger både i Irland og i USA.

Karriere

Leary ble først kjent gjennom en sketsj på MTV der han deklamerte om R.E.M. med store ord. Flere andre reklamer for MTV fulgte deretter, der Leary deklamerte i høy fart om en mengde emner. Han lanserte to album med stand-upkomedie, No Cure For Cancer (1993) og Lock 'N Load (1997). Sent i 2004 lanserte han en EP kalt Merry F#%$in' Christmas som inneholdt en blanding av ny musikk, tidligere ulanserte innspillinger, og enkelte spor fra Lock 'N Load.
I et intervju med CBS har Leary forklart at bakgrunnen til en av hans mest populære standup opptredener, No Cure for Cancer, var for å ha en måte å konfrontere en diagnose av kreft Leary hadde fått i 1991. 
I 1994 ble Learys sarkastiske sang om den amerikanske lavere middelklassemannen, Asshole, berømt. Den ble stemt fram som nummer en i en stor australsk radioavstemning, samt at den nådde andreplass på singellisten der.  
Leary har uttalt at han føler seg mest hjemme på scenen mens han gjør stand-up, men han har allikevel opptrådt i over 40 filmer, inkludert Wag the Dog, Demolition Man, Eventyreren Thomas Crown, og som stemmen til sabeltanntigeren «Diego» i Istid.
I dag er Leary hovedrolleinnehaver og medskaper av TV-serien Rescue Me. Han spiller en brannmann fra New York som er tidligere alkoholiker. I 2006 og 2007 ble han nominert til en Emmy Award for beste hovedrolle i en dramaserie for serien. I 2008 ble han nominert til Emmy for beste siderolle i filmen Recount.
Leary mottok en æresdoktorgrad fra Emerson College i Boston i 2005, for å ha undervist innen komedie på skolen i fem år fra 1979 til 1984.

Personlig liv

Leary har vært gift med skribenten Ann Lembeck siden 1982. De møttes da han var hennes instruktør i engelsk på Emerson College. De har to barn, sønnen John Joseph og datteren Devin.
Haimonssønnene

Haimonssønnene, Aaalart, Richart, Guichart og Renaut, var heltene i Les quatre fils Aymon eller Renaut de Montauban, et fransk epos på nesten 20.000 aleksandriner fra 1100-tallet.
Haimonssønnene var sønner av en legendarisk Aimon (Haimon), i sin tur sønn av Doon de Mayence. Haimonssønnene strider med Karl den store utgjør innholdet i dette epos, hvis fortellibngre ble spredt i hele Europa. I Norden tok Magnussagaen opp deler av fortellingen.
Kryssild

Kryssild er et militært begrep for en plassering av våpen (ofte automatvåpen) slik at deres skuddlinjer krysses. Å være «fanget i kryssild» har blitt et begrep som ofte brukes om utiltenkte dødsfall og skader påført oftest sivile i strid.
Adirondack (Mars)

Navnet

Vitenskapsfolk ga steinen navnet etter Adirondack-fjellene i New York, USA. Ordet «Adirondack» brukes av amerikanske indianere og betyr på engelsk "They of the great rocks."

Undersøkelser

Spirit sitt Mössbauer-spektrometer fant olivin i steinen, et mineral som ikke tåler å være utsatt for vær og vind noe særlig. Fraværet av værslitte overflater, var med på å indikere at partiklene i jorden kunne være av vulkansk materiale. En annen mulig forklaring er at laget der målingene ble gjort på steinen var ganske tynt, og at olivinen er i steiner under jorden. Spirit sendte også mikroskop-bilder og tall fra Mössbauer-spektrometeret før mars-roveren fikk data- og kommunikasjonsproblemer 22. januar 2004.
Mikroskop-bildene fortalte forskerne at Adirondack er en hard, krystallinsk stein. De store og små toppene i det elektromagnetiske spektrummet til steine avslørte at steinen inneholder mineraler som olivin, pyroksen og magnetitt, en vanlig sammensetning i vulkanske steiner på Jorden.